AOT นำทีม “หุ้นการบิน” วิ่งคึก! รับยกเลิก RT-PCR โบรกชูเป้า 73 บ. ชี้ผลงานครึ่งปีหลังเด่น
AOT แรลลี่ยาว! บวกต่อ 1.13% โบรกชูเป้า 73 บ. ชี้ผลงานครึ่งปีหลังฟื้นตัวเด่น รับยกเลิก RT-PCR หนุนนักท่องเที่ยวเดินทางเข้าไทยเพิ่มขึ้น
AOT แรลลี่ยาว! บวกต่อ 1.13% โบรกชูเป้า 73 บ. ชี้ผลงานครึ่งปีหลังฟื้นตัวเด่น รับยกเลิก RT-PCR หนุนนักท่องเที่ยวเดินทางเข้าไทยเพิ่มขึ้น
4 เม.ย. 2565

ผู้สื่อข่าวรายงานว่า ณ เวลา 10:53 น. ราคาหุ้น บริษัท ท่าอากาศยานไทย จำกัด (มหาชน) หรือ AOT อยู่ที่ระดับ 67.25 บาท บวก 0.75 บาท หรือ 1.13% สูงสุดที่ระดับ 67.50 บาท ต่ำสุดที่ระดับ 66.50 บาท ด้วยมูลค่าการซื้อขาย 1.38 พันล้านบาท
ด้านราคาหุ้น บริษัท เอเชีย เอวิเอชั่น จำกัด (มหาชน) หรือ AAV อยู่ที่ระดับ 2.62 บาท บวก 0.08 บาท หรือ 3.15% สูงสุดที่ระดับ 2.62 บาท ต่ำสุดที่ระดับ 2.56 บาท ด้วยมูลค่าการซื้อขาย 24.96 ล้านบาท
ขณะที่ราคาหุ้น บริษัท การบินกรุงเทพ จำกัด (มหาชน) หรือ BA อยู่ที่ระดับ 10:50 บาท บวก 0.40 บาท หรือ 3.96% สูงสุดที่ระดับ 10.60 บาท ต่ำสุดที่ระดับ 10.10 บาท ด้วยมูลค่าการซื้อขาย 14.70 ล้านบาท
ด้านบริษัทหลักทรัพย์ เมย์แบงก์ (ประเทศไทย) จำกัด (มหาชน) หรือ MST ระบุว่า หลังจากประเทศไทยตั้งเป้าหมายยกโควิดเป็นโรคประจำถิ่นภายใน 1 ก.ค. 2565 จะส่งผลดีต่อภาคการท่องเที่ยว ทั้งผู้ประกอบการโรงแรมและผู้ประกอบการร้านอาหารจะได้รับอานิสงส์จากการเดินทางเข้าประเทศไทยที่สะดวกขึ้น (เช่น ยกเลิกการตรวจ RT-PCR) และหากทุกอย่างกลับคืนสู่สภาวะปกติ ก็ไม่ควรมีการล็อกดาวน์อีกต่อไป
ทั้งนี้ ส่งผลดีต่อธุรกิจร้านอาหารทั้งบริษัท โรงแรมเซ็นทรัลพลาซา จำกัด (มหาชน) หรือ CENTEL และบริษัท ไมเนอร์ อินเตอร์เนชั่นแนล จำกัด (มหาชน)หรือ MINT ขณะที่หุ้นเด่นคือ MINT และบริษัท AOT ที่อาจได้รับประโยชน์จากการฟื้นตัวในยุโรปและไทย โดย MINT มีรายได้ประมาณ 50% ของรายได้ปกติในยุโรป
ขณะที่ AOT น่าจะได้ประโยชน์จากการฟื้นตัวของการท่องเที่ยวไทยช่วงครึ่งปีหลัง หลังโควิดกลายเป็นโรคประจำถิ่น แม้ว่าประเทศไทยจะมีจำนวนผู้ป่วยโควิดระดับสูงและการท่องเที่ยวฟื้นตัวช้า (นักท่องเที่ยวต่างชาติเพียง 400,000 คนช่วงไตรมาส 1/2565) แต่การฟื้นตัวจะโดดเด่นช่วงครึ่งหลังปีนี้
โดยแนะนำซื้อหุ้น AOT ให้ราคาเป้าหมาย 73.00 บาท ส่วน MINT ให้ราคาเป้าหมาย 37.00 บาท